Piltinės piliakalnis

Piltinės piliakalnis, Bukantiškės piliakalnis, Piliakalnis (registro kodas iki 2005 m. balandžio 19 d. A1316, Lietuvos Respublikos kultūros paminklų sąrašo Nr. AR383) – piliakalnis Kelmės rajono savivaldybės teritorijoje, prie Bukantiškės kaimo, Kražių seniūnija. Pasiekiamas iš kelio Karklėnai – Žukaičiai pavažiavus 1,8 km už Bukantiškės, už staigesnio kelio posūkio į dešinę pasukus į kairėje šiaurės vakarų kryptimi esančią sodybą – yra 200 m į šiaurę nuo jos.

 Piliakalnis 
kairėje|miniatiūra|3D modelis|250x250px
Piliakalnis įrengtas atskiroje kalvoje, kurios pietinis ir rytinis šlaitai leidžiasi į Lyšupio slėnį. Vakarinis ir šiaurinis šlaitai žemesni ir nuolaidesni. Aikštelė ovali, pailga rytų – vakarų kryptimi, 55x22 m dydžio. Manoma, kad ji buvusi apie 65 m ilgio ir 30 m pločio. Joje buvo randama anglių, puodų šukių, įvairių geležinių dirbinėlių. Šlaitai vidutinio statumo, 12 m aukščio.

Piliakalnis labai apardytas arimų, trianguliacijos bokšto. Dabar apaugęs lapuočiais. 
 Lietuvos TSR archeologijos atlasas, Vilnius, Mintis, 1975 m. t. 2 p. 138 (Nr. 591)

 Tyrimai 
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečio pradžia.

 Istorija 

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 28-29.
 Lietuvos TSR kutūros paminklų sąrašas, V., 1973, p.126.
 Konstantinas Avižonis. Kelios istorinės Lietuvos vietos. Kaunas, 1927. P.9-10.
 Valstybės archeologijos komisijos medžiaga. KPC archyvas. F.1. Ap.1. B.37 P.33-38, 151-157.
 V. Rimkus. Bukantiškės piliakalnis // Bičiulis (Kelmė). 1992, rugpjūčio 26 d.

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Kelmės rajone